{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":8,"n_cols":6,"rows_kept":8,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Javno savjetovanje o Nacrtu prijedloga Pravilnika o obračunavanju i plaćanju naknade za zaštitu voda"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"HGK","II. NAČIN OBRAČUNAVANJA NAKNADE,\nČlanak 2.","Članice Zajednice za zaštitu okoliša u gospodarstvu mišljenja su kako je za obračunske elemente u izrazu potrebno definirati obračunsko razdoblje za ispuštene otpadne vode, npr. godišnje."]
[2,"HGK","II. NAČIN OBRAČUNAVANJA NAKNADE,\nČlanak 3.","Članice Zajednice za zaštitu okoliša u gospodarstvu predlažu da se u stavku 3. na kraju paragrafa iza riječi 'vodozahvata' doda tekst 'iz kojeg taj obveznik koristi vodu'. Predmetnom nadopunom povećalo bi se razumijevanje navedenog stavka.\nČlanice Zajednice za zaštitu okoliša u gospodarstvu predlažu da se u zadnjem paragrafu riječ „osoba“ zamijeni s riječju „obveznik“. U ovom prijedlogu Pravilnika koristi se termin „obveznik“ te se predlaže jednoobrazno korištenje terminologije u tekstu."]
[3,"HGK","II. NAČIN OBRAČUNAVANJA NAKNADE,\nČlanak 4.","Članice Zajednice za zaštitu okoliša u gospodarstvu mišljenja su kako je potrebno pojasniti značenje obračunskog elementa 'maxj' koji se nalazi u predmetnoj formuli. Dodatno članice Zajednice za zaštitu okoliša u gospodarstvu smatraju kako je potrebno pojasniti na što se odnosi aritmetička sredina svih obračunskih elemenata – B, KPKCr i OTi (godinu dana, od kada se mjeri za tog obveznika, unutar razdoblja za koje se radi obračun ili nešto treće).\nU zadnjem paragrafu predmetnog članka, članice Zajednice za zaštitu okoliša u gospodarstvu postavljaju pitanje koju vrijednost uvrstiti u formulu ukoliko ne postoji pet mjerenja temeljem kojih se računa omjer? Predlažu donositelju propisa definiranje i takvog slučaja."]
[4,"HGK","III. NAČIN I ROKOVI PLAĆANJA NAKNADE,\nČlanak 9.","Članice Zajednice za zaštitu okoliša u gospodarstvu mišljenja su kako je potrebno zadržati izričaj iz važećeg Pravilnika:\n'Dvije ili više osobe koje ispuštaju otpadne vode putem istog ispusta, dužne su za obračun naknade dostaviti Hrvatskim vodama sporazum o pojedinačnom udjelu plaćanja naknade. U protivnom, naknada im se obračunava u jednakim iznosima.\nOsoba koja ima više ispusta, a vodopravnom dozvolom ili rješenjem o objedinjenim uvjetima zaštite okoliša dozvoljeno joj je ispuštati otpadne vode na više ispusta, iznos naknade obračunava se u skladu s člankom 2. ovoga Pravilnika na temelju podataka za svaki ispust posebno i o tome se donosi jedno rješenje.'\nNaime, ukoliko odnosi među obveznicima koji ispuštaju otpadne vode putem istog ispusta nisu harmonični te ukoliko između njih postoji neki spor, može se dogoditi da se ovako formuliranim člankom naknada naplati samo jednom od obveznika. Može se dogoditi i da jedan obveznik, zbog neplaćanja druge pravne osobe, bude ovršen, a on tada mora sudskim putem utjerati dug od obveznika koji svoje obveze ne podmiruje. U cilju jednakosti obveznika pred zakonskim propisima predlažemo zadržavanje postojećeg izričaja teksta Pravilnika."]
[5,"HGK","Članak 15.,\nPRILOG 1.","Članice Grupacije proizvodnje boja i lakova, predlažu da se u dijelu tablice: 'KEMIJSKA INDUSTRIJA, Proizvodnja boja, lakova i sredstava za zaštitu drveta' doda '*', te ispod tablice pojašnjenje i sljedeći tekst: 'Tehnološki gubitak za predmetni sektor obračunava se sukladno očevidniku prema vodopravnoj dozvoli'. Članice navedenu dopunu predlažu zbog velikog udjela vode koji se ugrađuje u pojedine proizvode te predlažu da se kod njih obračun vrši temeljem vodopravne dozvole."]